**ევროპის საბჭოს ვირტუალურ გამოფენაზე**

**„თავისუფლება შემოქმედებისთვის, შექმენი თავისუფლებისთვის / Free to Create, Create to be Free“**

**საქართველოს სახელით წარსადგენი ნამუშევრების შესარჩევი კონკურსი**

**მუხლი 1. ზოგადი ინფორმაცია კონკურსის შესახებ**

1. სსიპ შემოქმედებითი საქართველო აცხადებს კონკურსს, ევროპის საბჭოს კულტურის, მემკვიდრეობისა და ლანდშაფტის მმართველი კომიტეტის ეგიდით შექმნილ ახალ ციფრულ გამოფენაზე - სახელწოდებით „თავისუფლება შემოქმედებისთვის, შექმენი თავისუფლებისთვის“ - საქართველოს სახელით წარსადგენი ნამუშევრების შესარჩევად. დამატებით ინფორმაცია გამოფენასთან დაკავშირებით იხილეთ გზამკვლევში - <https://rm.coe.int/free-to-create-create-to-be-free/1680a05691>;
2. კონკურსის ფარგლებში შეირჩევა არაუმეტეს **ორი** ნამუშევარი, რომლებიც მომდევნო ერთი წლის განმავლობაში იქნება განთავსებული ევროსაბჭოს სპეციალურ ციფრულ პლატფორმაზე.
3. ღონისძიების მიზანია ხელი შეუწყოს ქართველი არტისტების/კურატორების პოპულარიზაციას და ქვეყნის თანამედროვე ვიზუალური ხელოვნების შესახებ საერთაშორისო ცნობადობის გაზრდას.
4. გამოფენის მთავარი თემაა - მხატვრული გამოხატვის თავისუფლება; ხელოვნების ნიმუშების შერჩევა არ არის შეზღუდული რაიმე შინაარსით და კონცეფციით, რაც იძლევა მრავალფეროვანი შემოქმედებითი თავისუფლების შესაძლებლობას.
5. საკონკურსოდ წარმოდგენილი ნამუშევრები უნდა აკმაყოფილებდეს შემდეგ კრიტერიუმებს:

* კონკურსის ფარგლებში შეირჩევა მაღალმხატვრული ღირებულების მქონე ნამუშევარი, რომელიც მოიცავს არტისტის ორიგინალურ ხედვას და ინოვაციურ გადაწყვეტას;
* **ნამუშევარი უნდა ეხმიანებოდეს „ხელოვნებისა და კულტურის გამოხატვის თავისუფლების შესახებ ციფრულ ეპოქაში“ მანიფესტის ღირებულებებს** <https://freetocreate.art/manifesto/ge/>;
* ნამუშევარი არ უნდა ასახავდეს რაიმე ფორმით ძალადობის ნიშნებს, რასისტულ, ქსენოფობიურ ან სხვაგვარ დისკრიმინაციულ შინაარსს;
* განიხილება მხოლოდ დასრულებული ნამუშევრები;
* უპირატესობა მიენიჭება ნამუშევრებს, რომლებშიც ხაზგასმული იქნება გამოხატვისა და სიტყვის თავისუფლება (ეროვნული მნიშვნელობის თემატიკა)

1. ევროპის საბჭო იტოვებს უფლებას პროექტის ფარგლებში შერჩეული ნამუშევრები გამოიყენოს სხვადასხვა ფორმით, მხოლოდ არაკომერციული მიზნით ვებგვერდზე, სოციალური მედიის არხებზე, ასევე, საკომუნიკაციო სტრატეგიაში. ამასთან, ნამუშევრები შესაძლოა გამოყენებულ იქნას გამოფენის გავრცელებისა და პოპულარიზაციისთვის პრესრელიზებში, ვიდეოებში, ტრეილერებში, სოციალურ მედიაში და პლატფორმაზე შერჩეულ კოლექციებში; ნამუშევრები ასევე გამოიფინება ციფრული სახით ევროპის საბჭოს შტაბ-ბინის სხვადასხვა ლოკაციაზე კიოსკის ფორმატში.
2. ნამუშევრების ავტორებისთვის/გალერებისთვის/კურატორებისთვის ჰონორარი ან რაიმე სახის ფულადი ანაზღაურება არ არის გათვალისწინებული.

**მუხლი 2. საკონკურსოდ წარმოსადგენი ნამუშევარი**

1. საკონკურსოდ მიიღება შემდეგი სახის ციფრული ნამუშევრები:

* ორგანზომილებიანი ნამუშევრები (ფოტოგრაფია, ფერწერული ნამუშევრები, ბეჭდური ნამუშევრები, ციფრული და შერეული მედია, გრაფიკული რომანები, ანიმაცია და ა.შ.);
* მხატვრული და მუსიკალური ვიდეოები (სასურველია 8 წუთამდე ხანგრძლივობით, ინგლისური სუბტიტრებით, თუ ორიგინალის ენა არ არის ინგლისური);
* დოკუმენტური ვიდეო / ცოცხალი მოქმედებების, სპექტაკლების, მოვლენების დოკუმენტირება (სასურველია 8 წუთამდე ხანგრძლივობით, ინგლისური სუბტიტრებით, თუ ორიგინალის ენა არ არის ინგლისური);
* ხმოვანი ფაილები (MP3- ში, ინგლისური სუბტიტრებით, თუ ორიგინალის ენა არ არის ინგლისური);
* აუდიო წიგნები (MP4- ში, ინგლისური სუბტიტრებით, თუ ორიგინალის ენა არ არის ინგლისური);
* ლიტერატურული ტექსტები, გადმოსაწერი PDF ღია პრეზენტაციები (ინგლისურ ენაზე);
* სამგანზომილებიანი ნამუშევრები (ციფრული 3D მოდელები ან ქანდაკებები გამოიფინება გამოფენაზე, როგორც 3D ციფრული ხელოვნება. სხვა სამგანზომილებიანი მოდელები ან ქანდაკებები, რომლებიც დამზადებულია სხვადასხვა საშუალებებით (არა-ციფრული) ნაჩვენები იქნება სურათების სახით.

ნამუშევრების ტექნიკური პარამეტრები

• ციფრული ნამუშევრები უნდა იყოს jpeg, tiff ან png ფაილის ფორმატი.

• ფაილები უნდა იყოს შენახული ნამუშევრების დასახელების მიხედვით; მაგლ: thescream.jpg

• ფაილის სასურველი ზომა და გარჩევადობა: მაქსიმუმ5 მბ ან 2200 პიქსელი. უფრო დიდი ფაილების გაგზავნა შესაძლებელია WeTransfer– ის საშუალებით.

• სასურველია RGB ფერის პროფილი.

• სურათები შეიძლება შეიცავდეს ჩარჩოში ჩასმულ ნამუშევრებს, მაგრამ არა მინის მიღმა.

• ვიდეო უნდა იყოს კოდირებული სათანადოდ ვებ გამოყენებისათვის. შემსრულებლებმა უნდა წარმოადგინონ ვიდეო შემდეგი ფორმატებით/კოდეკებით: - WebM კონტეინერი, რომელიც იყენებს VP8 კოდეკს ვიდეოსათვის და Opus კოდეკს აუდიოსთვის, \*\* და \*\* MP4 კონტეინერს AVC (H.264) კოდეკის გამოყენებით ვიდეოსთვის და AAC როგორც აუდიო კოდეკი. გარდა ამისა, შემსრულებლებს შეუძლოთ გამოგზავნონვიდეოს მაღალი ხარისხის ვერსია (მაგ. MP4) შესაბამის ფორმატებში ტრანსკოდირებისათვის., შესაძლებელია Youtube– ზე არსებული კარგი ხარისხის ვიდეოების გამოყენებაც, თუმცა სასურველია ნამუშევრების HD ხარისხში წარმოდგენა,.

**მუხლი 3. კონკურსში მონაწილეობის მიღების უფლება აქვთ შემდეგ სუბიექტებს**

1. ფიზიკური პირის სახელით საკონკურსო განაცხადის წარმოდგენის შესაძლებლობა აქვთ კულტურის სფეროში მოღვაწე ფიზიკურ პირებს:

* არტ მენეჯერებს, ხელოვნებათმცოდნეებს, ხელოვნების კურატორებს, გალერისტებს და სახელოვნებო სფეროს წარმომადგენლებს .

1. საქართველოში რეგისტრირებულ კერძო სამართლის იურიდიულ პირებს:

* ხელოვნების გალერეებს, კულტურის სფეროში მოღვაზე სხვა ორგანიზაციებს.

**მუხლი 4. კონკურსის პირობები**

1. კონკურსი ცხადდება სსიპ „შემოქმედებითი საქართველოს“ ვებ-გვერდზე გამოქვეყნების გზით [www.creativegeorgia.ge](http://www.creativegeorgia.ge).

2. კონკურსანტს აღნიშნულ კონკურსში შეუძლია არაუმეტეს 1 საპროექტო განაცხადის წარმოდგენა;

3. საკონკურსოდ წარმოდგენილი დოკუმენტაცია მიიღება 2021 წლის 22 ნოემბრიდან 2021 წლის 10 დეკემბრის ჩათვლით;

4. გამარჯვებულ პროექტებზე გადაწყვეტილებას იღებს სსიპ „შემოქმედებითი საქართველოს“ დირექტორის ინდივიდუალური ადმინისტრაციულ-სამართლებრივი აქტით შექმნილი საკონკურსო კომისია, საპროექტო განაცხადის მიღების ვადის ამოწურვიდან 15 სამუშაო დღის ვადაში;

**მუხლი 5. საპროექტო განაცხადის წარდგენის წესი**

1. კონკურსანტებმა ნამუშევრები და მოთხოვნილი დოკუმენტები უნდა წარმოადგინონ ელექტრონული ფორმით საკონკურსო პირობებით დადგენილი ვადებისა და პირობების შესაბამისად. საპროექტო განაცხადის ელექტრონული ფორმა და სხვა სავალდებულო დოკუმენტაცია უნდა გაიგზავნოს ელ. ფოსტაზე - docs@creativegeorgia.ge.

2. კონკურსში მონაწილეობისათვის კონკურსანტმა უნდა წარმოადგინოს შემდეგი დოკუმენტაცია:

ა) განცხადება - სსიპ „შემოქმედებითი საქართველოს“ დირექტორის მიერ დამტკიცებული ფორმის შესაბამისად;

ბ) სსიპ „შემოქმედებითი საქართველოს“ დირექტორის მიერ დამტკიცებული ფორმის შესაბამისად ხელმოწერილი სააპლიკაციო ფორმა, რომელსაც თან უნდა ერთვოდეს კონკურსის ფარგლებში წარსადგენი ნამუშევარი;

გ) კურატორის მოკლე განცხადება ხელოვნების ნიმუშის შერჩევის პროცესის შესახებ;

დ) ავტორის წერილობითი თანხმობა (თანდართული ფორმის მიხედვით) ნამუშევრის ევროსაბჭოს ციფრულ გამოფენაში ექსპონირების შესახებ;

ე) განმცხადებელი  ორგანიზაციის, აგრეთვე პროექტში მონაწილე პარტნიორი ორგანიზაციების,  კურატორებისა და მხატვარების  Portfolio/Bio/Curriculum Vitae/ (განხორციელებული პროექტების, საავტორო ნამუშევრების, გამოფენების  ჩამონათვალი ინტერნეტ სივრცეში განთავსებული  ლინკების მითითებით);

3. ერთ განმცხადებელს კონკურსის ფარგლებში შეუძლია ორი ნამუშევრის წარმოდგენა, ერთი განაცხადის/აპლიკაციის ფარგლებში;

4. საპროექტო განაცხადი მიღებულად ითვლება მხოლოდ მას შემდეგ, რაც ელექტრონულად გამოგზავნილ საპროექტო განაცხადზე ელ.ფოსტიდან [docs@creativegeorgia.ge](mailto:docs@creativegeorgia.ge). განმცხადებელი მიიღებს დასტურს, განაცხადის მიღების შესახებ;

5. საპროექტო განაცხადის არასრულყოფილად წარმოდგენის შემთხვევაში, კონკურსანტს ხარვეზის აღმოსაფხვრელად განესაზღვრება 3 სამუშაო დღე, რომლის გამოუსწორებლობის შემთხვევაში წარმოდგენილი დოკუმენტაცია რჩება განუხილველი;

**მუხლი 6. ნამუშევრის შერჩევის/შეფასებისკრიტერიუმები**

1. კონკურსის ფარგლებში წარმოდგენილ ნამუშევრებს განიხილავს და შეაფასებს სსიპ „შემოქმედებითი საქართველოს“ დირექტორის ბრძანებით დამტკიცებული საკონკურსო კომისია.

2. საკონკურსო კომისიის შემადგენლობა შეირჩევა საქართველოს კულტურის, საპორტისა და ახალგაზრდობის სამინისტროსთან შეთანხმებით;

3. . საკონკურსო კომისიის მიერ პროექტების შეფასება ხორციელდება 30 ქულის ფარგლებში, შემდეგი კრიტერიუმების საფუძველზე:

|  |  |  |
| --- | --- | --- |
| N | შეფასების კრიტერიუმი | **ქულა** |
| 1 | ნამუშევრის მხატვრული ღირებულება (მაღალმხატვრული ღირებულება, ორიგინალური ხედვა, ინოვაციური გადაწყვეტა) | 0-10 |
| 2 | ნამუშევრის შესაბამისობა „**ხელოვნებისა და კულტურის გამოხატვის თავისუფლების შესახებ ციფრულ ეპოქაში“** [**https://freetocreate.art/manifesto/ge**](https://freetocreate.art/manifesto/ge)მანიფესტის ღირებულებებთან | 0-10 |
| 3 | **კურატორული განაცხადის შინაარსის შესაბამისობა გამოფენის თემატიკასთან** | 0-10 |
| სულ | | **30** |

**მუხლი 7. საკონკურსო კომისია**

1. საკონკურსო კომისია განისაზღვრება არანაკლებ 5 და არაუმეტეს 7 წევრით, რომელაგან ერთ-ერთი საქართველოს კულტურის, სპორტისა და ახალგაზრდობის სამინისტროს წარმომადგენელია;

2. კომისიის შემადგენლობაში შესაძლებელია შედიოდნენ კონკურსის თემატიკის შესაბამისი დარგის სპეციალისტები, კულტურაზე პასუხისმგებელი სახელმწიფო/ადგილობრივი ორგანიზაციების წარმომადგენლები, სახელოვნებო ორგანიზაციების წარმომადგენლები;

3. კომისია გადაწყვეტილებაუნარიანია, თუ სხდომას ესწრება წევრთა არანაკლებ ორი მესამედი;

4. კომისიის წევრებს ელექტრონულ ფოსტაზე ეგზავნებათ ინფორმაცია სხდომის დღის წესრიგის, განხილვის ადგილის, თარიღის/დროისა და განსახილველი საკითხების შესახებ;

5. კომისიის თითოეული წევრი, ინდივიდუალურად აფასებს თითოეულ საპროექტო განაცხადს წინასწარ დადგენილი შეფასების კრიტერიუმების შესაბამისად ქულების მინიჭების საფუძველზე, საკუთარ შეფასებას ასახავს შეფასების დოკუმენტში;

6. კომისიის სხდომის შედეგები ფორმდება სხდომის ოქმით, რომელსაც ხელს აწერს კომისიის თავმჯდომარე და კომისიის მდივანი;

7. საკონკურსო კომისიის მდივნის ფუნქციას ასრულებს საკონკურსო პროგრამების მენეჯერი;

8. საკონკურსო კომისიის თავმჯდომარე:

ა) ხელმძღვანელობს საკონკურსო კომისიის სხდომებს და მონაწილეობს კონკურსის ფარგლებში შემოსული განცხადებების განხილვა/შეფასებაში;

ბ) აკონტროლებს სხდომებისთვის საკონკურსო დოკუმენტაციისა და მასალების მომზადებას.

9. საკონკურსო კომისიის საქმიანობის ადმინისტრირებას ახორციელებს კომისიის მდივანი, რომელიც:

ა) უზრუნველყოფს საკონკურსო კომისიის სხდომების ჩატარებას, კომისიის თავმჯდომარეს უწევს დახმარებას თავის საქმიანობაში, კომისიის წევრებს ატყობინებს სხდომების ჩატარების დროსა და ადგილს, კომისიის წევრებისათვის ქმნის შესაბამის სამუშაო პირობებს და უზრუნველყოფს მათ საჭირო მასალებითა და დოკუმენტებით;

ბ) კონკურსის ფარგლებში განცხადებების მიღების ვადის ამოწურვის მომდევნო დღეს საკონკურსო კომისიის წევრებს სამსახურებრივი ელექტრონული ფოსტის საშუალებით უგზავნის რეგისტრირებულ განცხადებებს და შესაბამის დოკუმენტაციას;

გ) აწარმოებს საკონკურსო კომისიის სხდომების ოქმებს;

10. საკონკურსო კომისიის წევრი ვალდებულია, საკონკურსო კომისიის მიერ განცხადებების განხილვის დაწყებამდე განაცხადოს თვითაცილება, თუ არსებობს გარემოება, რომელმაც შეიძლება მას ხელი შეუშალოს რომელიმე განცხადების ობიექტურად შეფასებასა და გადაწყვეტილების მიუკერძოებლად მიღებაში;

11. თუ საკონკურსო კომისიის წევრი არ განაცხადებს თვითაცილების შესახებ და აღნიშნულის შესახებ კონკურსის მიმდინარეობისას გახდება ცნობილი, მისი შეფასება მოცემული განცხადების შესახებ არ იქნება გათვალისწინებული საბოლოო გადაწყვეტილების მიღებისას;

12. საკონკურსო კომისიის სხდომა არის დახურული. კომისიის თავმჯდომარის გადაწყვეტილებით, სხდომა შესაძლებელია ჩატარდეს დისტანციურად;

13. საკონკურსო კომისიის წევრები ვალდებულნი არიან დაიცვან კონფიდენციალობა და არ გაამჟღავნონ კონკურსის მიმდინარეობასთან დაკავშირებული ინფორმაცია, საკონკურსო კომისიის მუშაობის შედეგების ოფიციალურ გამოქვეყნებამდე.

საკონტაქტო ინფორმაცია

კონკურსთან დაკავშირებული კითხვების შემთხვევაში, ასევე იმ შემთხვევაში, თუ წარდგენილ განაცხადზე დასტური არ მიიღეთ ერთ სამუშაო დღეში, გთხოვთ, დაგვიკავშირდეთ ელ. ფოსტის მეშვეობით შემდეგ მისამართზე: [ngadilia@creativegeorgia.ge](mailto:ngadilia@creativegeorgia.ge),

საკონტაქტო ტელ: +995 555 383029